“Thor: Love and Thunder” Telah Mulakan Penggambaran Di Australia
Menerusi media sosial Instagram, bintang MCU Chris Hemsworth telah mengumumkan secara rasmi bahawa penggambaran Thor: Love and Thunder telahpun bermula di Australia.  Penggambaran sepatutnya bermula pada Ogos tahun lalu, tetapi ditunda kerana pandemik, dan Marvel Studios serta Disney telah menukar hampir kesemua tarikh tayangan filem-filem MCU. Anda boleh lihat gambar di kongsikan Hemsworth dibawah.  Thor: Love and Thunder merupakan sekuel kepada Thor: Ragnarok dan ditetapkan selepas peristiwa Avengers: Endgame. Pengarah Taika Waititi kembali ke kerusi pengarah dan turut menulis skrip bersama Jennifer Kaytin Robinson (Someone Great). Natalie Portman kembali sebagai Jane dan dia kini mampu mengangkat Mjolnir. Chris Hemsworth dan Tessa Thompson turut kembali sebagai Thor dan Valkyrie, manakala bintang trilogi The Dark Knight, Christian Bale akan memainkan watak antagonis utama, iaitu “Gorr the God Butcher”. Beberapa ahli Guardians of the Galaxy, Chris Pratt dan Vin Diesel turut serta barisan pelakon. Penyertai ahli Guardians dalam filem akan datang tidak mengejutkan kerana Diesel pernah menyatakan yang “Thor akan bekerjasama dengan Guardians of the Galaxy”. Pelakon Matt Damon turut dilaporkan sertai Hemsworth, tetapi penglibatan masih belum disahkan piahk studio. Plot akan berdasarkan komik The Mighty Thor karya Jason Aaron dimana Jane Foster yang menghidapi barah mengambil alih peranan dan memiliki kekuatan Thor.  Thor: Love and Thunder ditetapkan tayangan pada 5 Mei 2022.           View this post on Instagram            A post shared by Chris Hemsworth (@chrishemsworth)          View this post on Instagram            A post shared by Chris Hemsworth (@chrishemsworth) A post shared by Chris Hemsworth (@chrishemsworth) A post shared by Chris Hemsworth (@chrishemsworth)